Il-Pittura tas-Saqaf minn Patri Ġużepp Vella OFM Fl-1930 beda jinbidel is-saqaf tal-knisja tagħna. Minn saqaf bit-travi u x-xorok beda jsir forma ta' arkati. Dan kien meħtieġ biex ikun jista' jiflaħ it-toqol tal-koppla. Waqt dan ix-xogħol ġie deċiż li l-knisja kellha titkabbar minn quddiem. Il-moħħ wara din il-bidla strutturali fil-knisja tagħna kien ir- Rev. P. Innoċenz Abram O.F.M.. Huwa kien il-Gwardjan f'dawk iż-żminijiet. Il-ħolma tiegħu kienet li jekk-xi darba kellha ssir il-pittura fis-saqaf tal-knisja kien jixraq li, fil-kwadri prinċipali, jitpittru s-Seba' Misteri tal-Kuruna Franġiskana. Bħala Patrijiet Franġiskani għandna d-drawwa li minflok ir- Rużarju tradizzjonali, ta' kuljum, ngħidu l-Kuruna Franġiskana li tikkonsisti fis-Seba' Ferħat tal-Madonna. Dan il-proġett ta' P. Innoċenz kien jixraq għall-knisja tagħna kemm bħala Wlied Franġisku u kemm għax il-knisja tagħna hija ddedikata lill-Madonna. Jiena smajt Patrijiet anzjani li P. Innoċenz kien jinsisti mal-Patrijiet sħabu (speċjalment ma' dawk ta' età żgħira) li jekk xi darba ssir il-pittura fis-saqaf hemm lesti s- seba' kwadri għas-seba' ferħat tal-Kuruna Franġiskana. Wara tant snin, fl-1969, bdiet titwettaq ix-xewqa ta' P.Innoċenz meta l-artist Pawlu Camilleri Cauchi beda x-xogħol ta' din il-pittura. Qabel ngħaddi biex ngħid xi ħaġa dwar kull pittura li hemm fis-saqaf, jixraq li nagħtu kas tal-pittura ta' l-abside li hemm ħdejn l-orgni. Din il-pittura tirrappreżenta t-tieġ ta' Kana. Kien hawn li Ġesti għamel l-ewwel miraklu għat- talba ta' Ommu Marija. Din il-ġrajja turina lill-Madonna bħala medjatriċi. Hija ġietha ħniena u qabżet għall-għarajjes għax naqashom l-inbid. Kif nafu Ġesti obda għat-talba ta' Ommu. Din il-ġrajja kienet il-Vanġelu tal-Quddiesa fil-festa titulari tagħna ta' qabel il-Konċilju Vatikan II. F' dan il-miraklu tidher is-setgħa ta' Marija, bħala bniedem, fuq il-qalb ta' binha Ġesu. Fl-ewwel arkata, fil-kwadru prinċipali, naraw l-ewwel misteru tal-ferħ. L-artist Pawlu Camilleri Cauchi kellu sfida qawwija, għax is-suġġetti magħżula, kollha ġew impittra mill- aqwa artisti tad-dinja. Għalhekk huwa diffiċli ħafna biex wieħed ikun oriġinali għall-aħħar. Ma' danakollu, Pawlu, f'dan l-ewwel kwadru tana xena li tidher li ħarġet l-aħjar waħda fost is-suġġetti kollha. L-Arkanġlu Gabriel jidher għarkobbtejh jagħti qima lil Marija waqt li fl-istess ħin qiegħed iwasslilha l-aħbar li kellha ssir Omm Alla. Permezz ta' raġġ ta' dawl li nieżel mill-Ispirtu s-Santu (taħt forma ta' ħamiema) jidher il-bidu ta' l-Inkarnazzjoni f'Marija. Din il-pittura prinċipali hija mdawra minn erba' Anġli b'simboli f'idejhom. Wieħed għandu salib f'idejh għax Ġesli ġie biex jifdina; ieħor bi sfera regali għax Ġesu tnissel mis-sultan David; ieħor iżomm l-isem ta' Ġest u l-ieħor għandu qalb li tfisser l- imħabba ta' Alla għalina. Fuq it-twieqi hemm impittra l- Ġenituri tal-Madonna, San Ġwakkin u Sant'Anna. Fit-tieni arkata għandna t-tieni misteru tal-ferħ. Il-pittura turina lill-Madonna se tgħannaq lill-kuġina tagħha Santa Eliżabetta. Żewġha Żakkarija jħares imbikkem. Wieħed mill-Anġli għandu l-kitba bl-isem ta' Ġwanni; ieħor bi tromba li tfisser leħen il-Battista; ieħor b'Arzella tnixxi l-ilma għax Ġwanni kien jgħammed; u l-Anġlu l-ieħor iżomm platt b'ras San Ġwann Battista. Fil-mitri tat-twieqi naraw lill-Profeta Isaia, li ħabbar ħafna fuq il-Messija, u lil Sarah li hi wkoll welldet fi xjuħitha lil Iżakk. It-tielet ferħ huwa t-twelid ta' Ġesi fil-għar ta' Betlemm. Hawn naraw lill-Madonna qiegħda turi lil binha Ġesu lil wieħed ragħaj flimkien ma' tifel ċkejken. San Ġużepp jidher miblugħ bil-misteru li kien għadu kemm seħħ. L-erba' anġli li hemm madwar il-kwadru għandhom xi simbolu. Wieħed narawh iżomm qoffa ħobż. (Betlehem tfisser belt il-ħobż); ieħor għandu ħaruf li jfisser li Ġesti huwa l-ħaruf ta' Alla; anġlu ieħor juri l-kelmiet ''Glorja 'l Alla fil-għoli. eċċ.; l-aħħar anġlu qed iżomm għasluġ biex jurina li Ġest huwa r-ragħaj it-tajjeb. Fuq it-twieqi mbagħad naraw lil Ruth li minnha tnissel David, u fuq it-tieqa l-oħra naraw lil David li min- nisel tiegħu twieled Kristu. Fir-raba' arkata tal-korsija hemm ir-raba' ferħ tal- Madonna. Il-pittura turina l-adorazzjoni tas-slaten Maġi. Hawn Ġesii, tarbija mdaqqsa, jidher fuq ħoġor Marija. Il- pittur għoġbu jagħmel erba' Slaten jew Maġi jaduraw u joffru r-rigali lil Ġest. Fl-irkejjen tal-kwadru hemm l-erba' anġli bis-simboli. Wieħed għandu l-kewkba li wasslet lill-Maġi; anġlu ieħor għandu kuruna biex ifakkar li lil Ġesti qisuh bħala sultan; it-tielet anġlu għandu tarbija mejta u l-ieħor għandu xabla tqattar id-demm biex it-tnejn ifakkruna fil-qtil ta' l- Innoċenti. Fuq it-twieqi, fuq naħa naraw lill-Profeta Xmun u l-Profetessa Anna. Il-ħames ferħ qiegħed fil-kwadru prinċipali fil-kappellun ta' San Lawrenz. Din il-pittura turina l-misteru ta' meta Marija u Ġużeppi sabu lil binhom Ġesii fit-tempju wara tlett ijiem ta' tfittxija. Hawn Ġesu jidher tfajjel se jqum minn bilqiegħda biex jitlaq jiġri fi ħdan il-Madonna. Peress li din il-ġrajja seħħet fit-tempju l-anġli għandhom simboli dwar it- tempju u l-liġi. Għalhekk wieħed għandu l-Arka tal-Patt; ieħor f'idejh iżomm ir-romblu tal-Kotba Mqaddsa; ieħor biċ-ċensier u l-ieħor bil-kandelabru tas-seba' friegħi. Fil- mitri tat-twieqi fuq waħda naraw lil Mosċ li ta l-Liġi lill- poplu ta' Alla, u n-naħa tidher ir-reġina Ester simbolu tal- poter. Is-sitt ferħ jinsab impitter fil-kappellun ta' San Ġużepp. Il-kwadru prinċipali jurina d-dehra ta' Ġesu lil Ommu Marija wara li qam mill-mewt. Din il-ġrajja ma nsibuhiex fil-Kotba Mqaddsa. Imma hija tradizzjoni qawwija li ma setax ma jurix ruħu lil Ommu l-għażiża. L-artist jurina lill-Madonna bilqiegħda mistagħġba tħares lejn binha Ġesu: safi minn kull ġerħa li kellu fuq is-salib. Bħall-kwadri l-oħra, erba' anġli jdawru l-kwadru prinċipali. Wieħed għandu l-kuruna tax-xewk u l-kitba ta' fuq is-salib (I.N.R.l.); ieħor bil-vażett ta' l-ingwent li bih dilku l-ġisem ta' Ġest; anġlu ieħor iżomm liżar bix-xbiha ta' Ġesi; u l-aħħar anġlu bil-bandiera ta' Kristu Rxoxt. Fit-twieqi għandna lill-Profeta Ġeremija, li ħabbar ħafna fuq il-passjoni tal-Messija u lil Marija Maddalena li kienet l-ewwel li rat lil Ġest: mqajjem mill-mewt. Ħdejn l-abside tal-kor naraw is-seba' ferħ tal-kuruna Franġiskana. Huwa t-tlugħ fis-sema ta' Marija, bir-ruħ u l- ġisem, u l-inkoronazzjoni tagħħa mis-Ssma Trinità. Dan il- kwadru huwa tond. Għalhekk l-erba' anġli, mingħajr simboli, jidhru jittajru jżommu l-kwadru. Fil-mitri hemm impittra San Ġużepp ir-raġel ta' Marija u lil Ġwann Battista. Żewġ qaddisin kbar fil-missjoni u fil-qdusija tagħhom. Tajna ħarsa ħafifa lejn il-pittura tas-seba' ferħat tal-Madonna li jżejnu is-saqaf tal-knisja parrokkjali tagħna. Ix-xbihat qaddisa jgħinuna biex nerfgħu aħjar il-moħħ tagħna lejn Alla. Għalhekk il-pittura dekorattiva, fil-knejjes tagħna huma ta' għajnuna biex nidħlu fil-qalba tat-twemmin tagħna. Fuq kollox kull arti, speċjalment dik sagra, tkanta glorja ta' Alla. Il-pittura tas-saqaf fil-korsija tal-knisja hija xogħol artistiku tal-Kav. Dawn ġew inawgurati f'dawn is-snin: L-abside ta' ħdejn l-Orgni giet inawgurata fis-16 ta'April 1979. L-ewwel: Ferħinawgurat fil-25-ta' Gunju 1977. It-tieni Ferħ inawgurat — fis-26 ta' Ġunju 1976. It-tielet Ferħ inawgurat fit-28 ta' Ġunju 1975. Ir-raba' — Ferħinawgurat fit-13 ta' Ġunju 1974. Il-ħames Ferħ inawgurat fid-9 ta' Lulju 1973. Is-sitt Ferħ inawgurat — fil-25 ta' Ġunju 1972. Is-seba' Ferħ inawgurat 27 ta' April 1971. L-erba' lunetti ta' taħt il-koppla ġew inawgurati fit-13 ta' Novembru 1970. Il-Koppla ġiet inawgurata fis-27 ta' Ġunju 1970. 48, Gżira Road, Gżira Tel: 2131 7137 e Fax: 2134 2040